## Decoració de les finestres

Aquest mòdul us permet seleccionar un estil per als botons i les vores de les finestres.

### Decoració de les finestres

Mòdul de configuració Decoració de les finestres Mòdul de configuració Decoració de les finestres

Escolliu un estil de decoració de finestra des de la llista de vista prèvia, utilitzant el camp de cerca a la part superior de la pantalla o baixeu un nou estil utilitzant el botó Obtén decoracions noves.

La decoració per omissió de les finestres s'anomena Brisa.

Cada estil té un aspecte diferent i un comportament diferent. Alguns tenen vores de redimensionament (de vegades invisibles) per tot el seu voltant, per a poder-los redimensionar amb més facilitat però que en dificulta el moviment. Alguns no tenen vores en certs costats.

Us encoratgem a que experimenteu amb els diferents estils fins que en trobeu un que s'ajusti al vostre patró de treball.

Al plafó de vista prèvia a la dreta de cada estil, trobareu un botó de configuració per obrir el diàleg de configuració per a cada decoració.

### Decoracions

En aquest diàleg podeu canviar la decoració de la finestra. Les opcions disponibles dependran de l'estil seleccionat.

Opcions de la decoració Brisa Opcions de la decoració Brisa

### Botons

Sota aquesta secció, la llista d'estils us permet personalitzar la ubicació del botó a la barra de títol. Podeu arrossegar els botons dins la barra de títol, eliminar-los o arrossegar-los al voltant fins que us resultin més confortables d'emprar.

Per motius d'accessibilitat, algunes decoracions accepten vores molt grans. Si estès disponible, aquí també podreu triar la mida de la vora. Aquestes vores llargues són fàcils de veure per a usuaris amb visibilitat reduïda, i fàcils de capturar per a gent amb mobilitat reduïda o dificultats en emprar el ratolí.

Habiliteu Tanca les finestres amb doble clic al botó menú per tenir una opció addicional al botó «Tanca» o si l'heu eliminat de la barra de títol.