# Bloqueig de la pantalla

Emprant aquest mòdul, podreu determinar quant de temps haurà de passar abans que s'activi el bloquejador de la pantalla, i afegir o treure la protecció amb contrasenya.

A la part superior hi ha una casella de selecció per tenir blocada la pantalla Bloqueja la pantalla automàticament després de, i un botó de selecció de valors que determina el període d'inactivitat abans d'iniciar-lo. En aquest quadre podeu introduir qualsevol nombre positiu de minuts.

A sota hi ha un botó de selecció de valors anomenat Cal contrasenya després del bloqueig. Si es marca, quan premeu una tecla o feu clic amb un botó del ratolí es desactivarà el bloquejador de la pantalla després del temps establert al botó de selecció de valors i tornareu al vostre treball, haureu d'introduir una contrasenya. La contrasenya utilitzada és la mateixa que heu emprat per iniciar la sessió al sistema.

El bloqueig de la pantalla manualment provoca immediatament la protecció amb contrasenya.

La drecera per omissió &Ctrl;&Alt;L proporciona una forma ràpida per bloquejar la pantalla manualment.

Marqueu Bloqueja la pantalla en reprendre si voleu un sistema protegit amb contrasenya quan desperti de la suspensió.

Si us agradaria canviar el fons a l'estat bloquejat, feu clic al botó Fons personalitzat a la dreta de la imatge, per obrir un menú amb les accions per carregar una imatge des d'un fitxer o esborrar la imatge actual.