# Emoticones

## Gestor de temes d'emoticones

### Introducció

Captura de pantalla del gestor de temes d'emoticones El gestor de temes d'emoticones

Les emoticones es poden utilitzar en diverses aplicacions de &kde;: &kopete;, &konversation;, &kmail;... Aquest mòdul us ofereix facilitat per a gestionar-les. Podeu:

- afegir temes d'emoticones

- eliminar temes d'emoticones

- instal·lar un tema existent

- afegir, eliminar o editar emoticones d'un tema

Tingueu en compte que els temes d'emoticones seran establerts per l'aplicació.

El mòdul es divideix en dues parts: A l'esquerra podeu gestionar els temes i a la dreta es poden gestionar les emoticones incloses.

Una emoticona consisteix de dues parts: Una icona (normalment una imatge `.png`, `.mng` o `.gif` ) i un text descriptiu. El text poden ser alguns símbols ASCII com `]:->` o la descripció curta inclosa entre el signe `*`, tal com `*AMIC*`. L'usuari escriu el símbol o el text i la icona de l'emoticona que el substitueix.

Els temes d'emoticona són desats localment a la vostra carpeta inicial `$KDEHOME/share/emoticons`.

### Temes d'emoticones

Aquesta secció us permet gestionar els temes d'emoticones.

Es requereixen espais al voltant de les emoticones

- Quan aquesta opció està marcada, us cal separar l'emoticona amb un espai en blanc abans i després per a una icona en la que heu realitzat algun canvi. Si escriviu «Hola :-)», llavors aquesta cadena es quedarà com està, mentre que si escriviu « Hola :-) » apareixerà « Hola » seguida de l'emoticona :-).

  Quan aquesta opció no està marcada (per omissió). cada cadena de l'emoticona serà substituïda per la seva icona.

Tema nou...

- Podeu crear el vostre propi nou tema des de zero. Fent clic sobre aquest botó apareixerà un diàleg preguntant pel nom del nou tema. A continuació, podeu utilitzar el botó Afegeix... de la dreta per a crear noves emoticones i el seu text associat.

Obtén temes d'icones nous...

- Us caldrà estar connectat a Internet per a utilitzar aquesta acció. Apareixerà un diàleg amb una llista de temes d'emoticones des de http://www.kde-look.org i podreu instal·lar-ne un fent clic al botó Instal·la a la part dreta de la descripció del tema en la llista.

Instal·la un fitxer de tema...

- Aquesta acció us permet instal·lar un tema que heu descarregat. Un fitxer de tema és un fitxer arxiu, usualment un `.tar.gz`, un fitxer `.zip` o qualsevol altre fitxer arxiu. Un diàleg us demanarà la ubicació local d'aquest i una vegada introduït o arrossegat l'URL i fet clic a D'acord, el tema estarà instal·lat i apareixerà en la llista de temes.

Elimina el tema

- Aquesta acció eliminarà el tema seleccionat del disc. Seleccioneu el tema a eliminar en la llista. Feu clic al botó Elimina el tema. El tema serà eliminat del disc fent clic a Aplica.

### Gestió d'emoticones

Aquesta secció us permet gestionar les emoticones incloses en el tema seleccionat. La llista de la dreta mostra totes les emoticones del tema seleccionat. Podeu afegir, editar o eliminar qualsevol emoticona. Seleccioneu un tema en la llista de l'esquerra i després seleccioneu l'acció a realitzar.

Afegeix...

- Aquest botó us permetrà afegir una emoticona al tema seleccionat. El diàleg us demanarà que seleccioneu una icona per a l'emoticona i introduir el símbol ASCII corresponent o el text inclòs. Després d'això, fent clic a D'acord afegireu la vostra nova emoticona a la llista d'emoticones, la podreu veure amb el text corresponent. Si voleu modificar la icona o el text, podeu utilitzar el botó Edita... descrit a continuació.

Edita...

- El botó Edita... us permet canviar la icona o el text de l'emoticona seleccionada. Us caldrà fer clic al botó D'acord per a validar aquesta acció.

Elimina

- Això eliminarà l'emoticona seleccionada del tema d'emoticones. Us caldrà fer clic al botó Sí per a validar aquesta acció.